ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-Е.03.01-223662/11-2017

*08-06-2017.*

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку мале вредности број: 3000/0005/2017(700/2017), за набавку Обука за саветника за хемикалије на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр.2**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Молба за информацију који је нови рок за достављање понуда? Претпостављамо да би рок требало да се продужи јер је дошло до измена тендерске документације о којој смо добили информацију данас.

**ОДГОВОР 1:**

Нови рок за подношење понуда је 20.06.2017 год до 11 часова ,а обавештење о продужењу рока је објавњено на порталу УЈН дана 07.06.2017 године, а истог дана послато поштом потенцијалним понуђачима.

**ПИТАЊЕ 2:**

Да ли се у делу где је дефинисано: “РОК И НАЧИН ПЛАЋАЊА: У законском року до 45 дана од пријема исправног рачуна са уговореним прилозима”, подразумева да се рачун издаје са даном када је обука одслушана, односно последњег дана обуке? Без обзира што испит није завршен (испит се организује доста након саме обуке)?

**ОДГОВОР 2:**

Рачун се плаћа у законском року од 45 дана од пријема исправног рачуна са уговореним прилозима.

Рачун се издаје након извршења комплетне услуге (обуке и полагања испита) што значи након достављања извештаја о резултатима испита.

**ПИТАЊЕ 3:**

Молба да наведете прецизније шта тачно у измењеној Конкурсној документацији сматрате под оправданим разлозима не изласка на испит (сем изненадне болести)? Молба да се наведе прецизније. да ли се под оправданим разлозима могу сматрати: годишњи одмор као ни радне обавезе које накнадно искрсну а о којима до краја реализације обуке није претходно упознат извођач обуке? Тај део није прецизније дефинисан а нека од Министарстава дају појашњења да годишњи одмор, обавезе код послодавца нпр. и сл. не може бити оправдани разлог за не излазак на испит.

**ОДГОВОР 3:**

Оправдани разлози неизласка на испит су изненадна болест, виша сила (саобраћајна несрећа,блокиран пут...) и смрт члана породице. Кандидат за то мора да прилози писани доказ.

**ПИТАЊЕ 4:**

Молба да се прецизира ко сноси трошкове у случају поправног испита. То није нигде дефинисано.

**ОДГОВОР 4:**

У случају поправног испита трошкове сноси кандидат лично, што је наведено у „ПРВОЈ ИЗМЕНИ КОНКУРСНЕ ДОКУМЕНТАЦИЈЕ“

**ПИТАЊЕ 5:**

Молба да се у конкурсној документацији експлицитно наведе ко сноси (и које све) трошкове поновног полагања испита за кандидата који из оправданих разлога не могу да изађу на испит? Наведено је само да “понуђач организује” али није наведено ко сноси трошкове организације испита нити да ли се у те трошкове убрајају сем организације испита нпр. и трошкови путовања кандидата за полагње испита.

**ОДГОВОР 5:**

Трошкове поновног полагања испита за кандидате који из оправданих разлога не могу да изађу на испит сноси Наручилац (оправданост разлога утврђује наручилац)

**ПИТАЊЕ 6:**

У Конкусрној документацији је и даље у неким деловима наведено позивање на Обуку за саветника за превоз опасног терета – приметили смо то у делу за Заштиту права који је И даље остао неизмењен у Изменама Конкурсне документације коју сте нам доставили.

**ОДГОВОР 5:**

У складу са наведеном примедбом Комисија ће израдити измену конкурсне документације

**У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.**

КОМИСИЈА

\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_